หุ้นน้ำมัน และแบงก์
หุ้นน้ำมันเมื่อวานนี้ดีดขึ้นกันพร้อมเพียง เริ่มตั้งแต่ PTTEP PTT TOP SPRC รวมถึงหุ้นถ่านหิน เช่น BANPU
หุ้นน้ำมันเมื่อวานนี้ดีดขึ้นกันพร้อมเพียง เริ่มตั้งแต่ PTTEP PTT TOP SPRC รวมถึงหุ้นถ่านหิน เช่น BANPU
3 มี.ค. 2565

หุ้นน้ำมันเมื่อวานนี้ดีดขึ้นกันพร้อมเพียง
เริ่มตั้งแต่ PTTEP PTT TOP SPRC รวมถึงหุ้นถ่านหิน เช่น BANPU
“พี่เทพ” PTTEP ปิดวานนี้ 149.50 บาท ถือเป็นราคาปิดสูงสุดในรอบ 3 ปี 4 เดือน
ราคาหุ้นพี่เทพเมื่อวานนี้บวก 12.00 บาท ปิด 149.50 บาท เปลี่ยนแปลง +8.73 บาท มูลค่าการซื้อขายกว่า 8,955 ล้านบาท มากเป็นอันดับ 1
แนวโน้มวันนี้ ประเมินยากว่าราคาจะไปต่อหรือไม่
เหตุผลเพราะขึ้นอยู่กับราคาน้ำมันดิบโลกเมื่อคืนนี้จะไปต่อหรือเปล่า
หลังจากคืนก่อนหน้านี้สัญญาน้ำมันดิบ WTI ส่งมอบเดือน เม.ย. พุ่งขึ้น 7.69 ดอลลาร์ หรือ 8% ปิดที่ 103.41 เหรียญสหรัฐ/บาร์เรล เป็นระดับปิดสูงสุดนับตั้งแต่วันที่ 22 ก.ค. 57
และเป็นการพุ่งขึ้นเป็นเปอร์เซ็นต์ในวันเดียวที่มากที่สุดนับตั้งแต่เดือน พ.ย. 63 ทำสถิติสูงสุดในรอบ 8 ปีอีกครั้ง
ส่วนราคาน้ำมันดิบ Brent ปิดบวก 4% เป็น 105 เหรียญสหรัฐ/บาร์เรล เป็นระดับที่สูงที่สุดตั้งแต่ปี 2557
มีคำถามว่าราคาหุ้น PTTEP สูงเกินไปหรือไม่
หากเทียบกับราคา Consensus ถือว่าสูง
เพราะราคาของนักวิเคราะห์ที่ให้กันไว้สูงสุด 162 บาท ต่ำสุด 129 บาท และมีค่าเฉลี่ยอยู่ที่ 145 บาท
จากการถามนักวิเคราะห์ล่าสุดว่าราคาน้ำมันดิบที่เพิ่มขึ้นในขณะนี้ มีนัยสำคัญต่อราคาเป้าหมายของ PTTEP มากน้อยแค่ไหน จะมีการการปรับเพิ่มหรือไม่
คำตอบคือ “ไม่มี”
แต่แนะเล่นเก็งกำไรระยะสั้นได้
PTT หรือ “พี่ปอ” ราคายังคงไม่ผ่าน 40 บาท
วานนี้ปิด 39.75 บาท บวก 0.75 บาท เปลี่ยนแปลง +1.92% มูลค่าการซื้อขาย 1,010 ล้านบาท
ราคาขึ้นไปสูงสุด 40.25 บาท แต่ยืนไม่ได้
สรุป ไม่สามารถผ่านแนวต้านสำคัญที่บริเวณ 40 บาท ได้นั่นแหละ
ส่วนวันนี้ (3 มี.ค.) ขึ้นเครื่องหมาย XD จ่ายเงินปันผล 0.80 บาทต่อหุ้น
สมมุติว่า เมื่อคืนนี้ หากราคาน้ำมันดิบทะยานต่อ
ใครที่ห่อ PTT กลับบ้าน ถามว่ามีโอกาสอาจได้สองเด้งหรือเปล่า
ส่วนตัวคิดว่า “ยาก”
เว้นแต่น้ำมันดิบจะทะยานบวกเหมือนคืนก่อนหน้า
TOP หรือโรงกลั่นน้ำมันไทยออยล์
น่าจะเป็นหุ้นในกลุ่มน้ำมัน ที่อยู่ในกลุ่ม PTT ที่ราคาหุ้นยังแลกการ์ดมากสุด
ส่วนวันนี้ขึ้น XD ปันผลเช่นกัน จำนวน 2 บาทต่อหุ้น
TOP วันนี้หากหลังขึ้น XD แล้วราคาลงมาลึกเกินไป
น่าจะเป็นจังหวะทยอยสะสมได้ตามคำแนะนำของนักวิเคราะห์ หลังประเมินว่าสถานการณ์ของรัสเซีย-ยูเครน คงยังไม่สิ้นสุดลงง่าย ๆ
ยิ่งยืดเยื้อราคาน้ำมันดิบยิ่งพุ่ง
มาถึงหุ้นแบงก์วานนี้ที่เป็นตัวกดดัชนี
ปัจจัยลบหลัก ๆ มาจากแรงกดดันเรื่องผลตอบแทนบอนด์สหรัฐฯ ปรับลดลง
KBANK ยังยืนได้แข็งเหนือ 160 บาท
ที่ระดับราคา 160.50 บาท มีแรงเข้ามารับซื้อค่อนข้างมาก สะท้อนว่า เป็นแนวรับที่แข็งพอสมควร
ก่อนหน้านี้ราคาหุ้น KBANK เคยลงมาที่บริเวณนี้ แล้วมีแรงรับซื้อเช่นกัน
ส่วน BBL กราฟเหมือนจะเสียทรง หลังจากหลุด 140 บาทลงมา
นักวิเคราะห์แนะนำว่า ราคาที่ค่อนข้างปลอดภัยต่อการเข้ารับคือ 125–130 บาท
ทว่าระดับ 125 บาท จะน่าสนใจกว่า